MENY på Gl. Skagensvej i Frederikshavn er lukket på grund af mistanke om skadedyr. Det har været en længerevarende omgang for butikken i Frederikshavn, der har været lukket hele den forgangne uge på grund af mistanken om uindbudte gæster. - Vi har valgt at lukke butikken grundet mistanke om skadedyr. De relevante myndigheder er kontaktet, og vi arbejder på højtryk i samarbejde med vores skadedyrsbekæmpere for at løse problemet, så butikken kan åbne hurtigst muligt, oplyser kommunikationsmedarbejder Maria Noel, Dagrofa, til Kanal Frederikshavn. Hvornår butikken genåbner er endnu ikke fastsat. Men ifølge Kanal Frederikshavn, så håber Souschef Morten Sandahl at slå dørene op igen på mandag.

Referat:
Mistanke om skadedyr holder MENY på Gl. Skagensvej i Frederikshavn lukket.